SA se kinders funksioneel ongeletterd – praag.co.za — 20 jaar jonk!
Wat nog meer skokkend is, is dat die meeste van hul onderwysers ook nie lees nie.
‘n Unisa-professor Elizabeth Pretorius het in die studie onthul dat daar geen leeswerk hoegenaamd gedurende of na skool plaasgevind het nie.
Verskeie studies het aan die lig gebring dat leerlinge wat Graad4 verwerf, massiewe leertekortkominge het en nie kan lees of basiese probleme rekenkundig kan oplos nie.
“Een van die sterkste bydraende faktore tot die lae vlakke van geletterdheid was die feit dat baie van die onderrig en leer wat in die grondslagfase plaasgevind het, mondeling gebaseer is,” het Pretorius in die studie bevind, wat in die joernaal Perspectives in Education van Mei gepubliseer is .
“Hoewel mondelinge interaksies belangrik vir taal- en geletterdheidsontwikkeling in die vroeë jare blyk te wees, is dit nie gebalanseer deur vroeë geletterdheidspraktyke nie,” lui die verslag.
“Daar is baie gepraat in die klaskamer… maar baie minder gelees en geskryf.”
“Die kinders het baie min blootstelling aan lees en skryf,” het Pretorius gesê.
Dit het beteken dat hulle die voordrag van woorde en sinne herhaal het sonder om dit te verstaan.
“Die gevolge van hierdie onderrigbenadering is rampspoedig vanuit ‘n geletterdheidsperspektief.”
Een van die probleme wat Pretorius opgetel het was dat onderwysers self nie lees nie.
“Navorsing in Atteridgeville, noord van Pretoria, van meer as sewe jaar het bevind dat 70% van die onderwysers daar nie lees nie, ” het Pretorius in die studie aangedui.
Dr Karin Murris, mede-professor by die Universiteit van Kaapstad se Skool van Onderwys, het Pretorius se bevindinge beaam.
Skrywer praagGepubliseer op 17 November 2014 Kategorieë Nuus, Suider-AfrikaSleutelwoord Boeke, funksioneel ongeletterd, grade, grondslagfase, klaskamer, laerskool, lees, onderwys, ongeletterd, orale tradisie, skryf
Vorige Vorige artikel: Blade wil amokmakers in parlement vasvat
Volgende Volgende artikel: EFF-bloedbad na aanvalle met bakstene, messe en pangas